The Maze Runner - I dødens labyrint (film)

Handling

Thomas våkner opp i en heis kalt The Box. Idet heisen stopper blir han møtt av flere andre gutter i et gresskledd område kalt The Glade som er omgitt av en høy betong-mur. Thomas er ute av stand til å huske noe om seg selv, det tar tid før han husker navnet sitt. Alby, lederen i The Glade, forteller at dette er slik for alle sammen. The Glade blir drevet av The Gladers, som guttene kaller seg. Thomas lurer på hva som skjer på den andre siden av muren utenfor The Glade, men dette er en gigantisk labyrint og han blir advart mot å gå inn i labyrinten. En gang i måneden sender The Box opp en ny gutt og hver uke nye forsyninger. Newt, gartneren, forklarer at de raskeste guttene blir løpere, og disse er de eneste som får lov til å gå ut i labyrinten. Løperne leter etter en rømningsvei gjennom labyrinten om dagen, men de kommer alltid tilbake før mørkets frembrudd, og inngangen til The Glade er stengt om natten. Ingen har noensinne overlevd en natt ute i labyrinten. 
Thomas får i oppgave å samle forsyninger. Han blir brutalt angrepet av Ben, en løper, som har blitt stukket av en Griever – store dødelige monstre som bor i labyrinten. De andre guttene bestemmer at Ben skal bort fra The Glade og han blir sendt ut i labyrinten. Alby blir stukket av en Griever i labyrinten, og han mister bevisstheten. Minho drar den bevisstløse Alby mot The Glade i skumringen, men han klarer ikke å nå inngangen til The Glade før dørene lukkes. Thomas løper inn i labyrinten for å hjelpe dem rett før dørene stenges. Thomas dreper en Griever, og de overlever natten. Neste morgen kommer de seg inn i The Glade igjen, til de andre guttenes store overraskelse. Gally er opprørt over at Thomas brøt reglene ved å løpe inn i labyrinten uten lov, og han foreslår å straffe Thomas ved å forvise ham fra The Glade. Men Newt spørr Minho hva han syntes siden han har vært hele natta med Thomas, Minho mener Thomas burde bli løper. Det sier Newt seg enig i, og Thomas har blitt en løper. Neste dag følger Thomas etter Minho og de andre løperne inn i labyrinten. 
The Box sender opp den aller første jenta, som tydeligvis gjenkjenner Thomas. Det kommer også et notat som sier at hun vil være "den siste noensinne" som blir sendt til The Glade. Thomas og Minho løper ut i labyrinten, og de oppdager en mulig rømningsvei. De løper tilbake til The Glade, og informerer de andre om denne oppdagelsen. Samme kveld vil ikke portene lukke seg, så det kommer mange Grievers inn i The Glade.  Thomas sier at han må bli stukket av en Griever får å kunne huske, og han husker at han og Theresa var en del av en organisasjon som var med på å lage labyrinten, og at alt dette er en test. 
Gally klandrer Thomas og Theresa for alt som har skjedd med dem, og han prøver å drepe begge to. De andre guttene stopper ham, og de fleste følger Thomas gjennom labyrinten mot rømningsveien. De ender opp i et stort laboratorium med mange døde vitenskapsfolk overalt. Et videoopptak av en kvinne spilles av som forklarer at jordkloden har blitt ødelagt, og en dødelig epidemi herjer. Ungdommene i The Glade var del av et eksperiment for å forske på deres tilsynelatende motstand mot epidemien. På slutten av opptaket, skyter hun seg selv i hodet da laboratoriet blir angrepet. Gally dukker opp, delirisk etter å ha blitt stukket av en Griever, og han prøver å drepe Thomas igjen, men treffer en som heter Chuck isteden. Chuck var en god venn for Thomas, så Thomas vil ikke dra fra han. Maskerte mennesker dukker opp, og de tar med seg alle guttene og Teresa til sikkerhet. Når de maskerte menneskene kommer må de dra med seg Thomas som gråter over Chuck som døde. Labyrinten blir avslørt å være en gigantisk ørken. De døde forskerne vises deretter i live, og de mener at forsøket var en suksess, og de overlevende guttene går nå inn i fase to.